open-index/open-wikipedia-markdown huggingface dataset:
Մավրեր

[thumb|right|Կաստիլյան դեսպանները փորձում են համոզել մավր թագավոր [Աբու Հաֆս Ումար ալ-Մուրթադային միանալ իրենց դաշինքին:]]
«**Մավր**» տերմինը վերաբերվում էր Մաղրիբի, Պիրենեյան թերակղզու, Սիցիլիայի, Սարդինիայի, Կորսիկայի և Մալթայի մուսուլման բնակչությանը Միջնադարում։ Մավրերը սկզբնական շրջանում եղել են Մաղրիբի եկվոր բերբերները։ Անվանումը հետագայում տրվել է նաև արաբներին։

Մավրերը առանձին ազգություն չեն և 1911 թվականին Բրիտանիկա հանրագիտարանը գտավ, որ «Մավր» տերմինը չի պատկանում որևէ ազգագրական նշանակության։ Միջնադարյան և վաղ ժամանակակից եվրոպացիները հաճախ այսպես էին կոչում արաբներին, Հյուսիսային Աֆրիկայի բերբերներին և մուսուլման  եվրոպացիներին։

Տերմինը նաև օգտագործվում է Եվրոպայում ավելի լայն իմաստով, այն այսպես հաճախ կոչում էին հիմնականում մուսուլմաններին, հատկապես նրանց, ովքեր ունեին արաբական կամ բերբերական ծագում և ապրում էին Իսպանիայում կամ Հյուսիսային Աֆրիկայում։ Գաղութատիրական ժամանակաշրջանում պորտուգալերենում ներմուծվեց նոր տերմին` «Ցեյլոնի մավրեր» և «Հնդկական մավրեր» Շրի Լանկայում, Բենգալյան մուսուլմաններին նույնպես կոչում էին մավրեր։

711 թվականին Հյուսիսային Աֆրիկայի մավրերը իրականացրեցին Պիրենեյան թերակղզու արաբական նվաճումներ։ Պիրենեյան թերակղզին դասական արաբերենով հայտնի դարձավ որպես Ալ-Անդալուս, որը իր հզորության գագաթնակետին ընդգրկում էր Սեպտիմանիայի և ժամանակակից Իսպանիայի ու Պորտուգալիայի մեծ մասը։

827 թվականին մավրերը նվաճեցին Մաձարա դել Վալոն Սիցիլիայում` զարգացնելով այն որպես նավահանգիստ։ Դրանից հետո նրանք նվաճեցին կղզու մնացած մասը և հարավային Իտալիայի որոշ հատված։ Մշակութային և կրոնական տարբերությունները բերեցին երկարամյա հակամարտությունների եվրոպական քրիստոնեական թագավորությունների հետ, որոնք փորձեցին վերադարձնել մուսուլմաններին անցած տարածքները, այս հակամարտությունները հայտնի էին Ռեկոնկիստա անվամբ։ 1224 թվականներին մուսուլմանները դուրս մղվեցին Սիցիլիայից Լուչերա, որը ավերվեց քրիստոնյաների կողմից 1300 թվականին։

1492 թվականին Գրանադայի անկմամբ վերջ դրվեց մուսուլմանական տիրապետությանը Պիրենեյան թերակղզում։

## Անվանում
### Իմաստաբանություն
Դասական շրջանում հռոմեացիները նվաճեցին Մավրիտանիաի մի մասը, որը գտնվում էր ժամանակակից Մարոկկոյի հյուսիսում, Ալժիրի արևմուտքում և իսպանական քաղաքներ Սեուտա ու Մելիլյա քաղաքներում։ Տեղաբնիկ բերբեր ցեղերին Անտիկ գրականության մեջ անվանում էին «Մաուրի», որի առաջացել է հայերենով «Մավր» տերմինը։ *Մաուրի* (Μαῦροι) տերմինը գրվել է Ստրաբոնի կողմից 1-ին դարում։ Անվանումը նաև թարգմանվել է լատիներենով, որով ցեղերին կոչել են *Մաուրուսիի* (Μαυρούσιοι).: Մավրերը հիշատակվել են նաև Տակիտոսի կողմից որպես Հռոմեական կայսրության դեմ ապստամբած ցեղեր մեր թվարկության 24 թվականին :

Լատինական Միջնադարում *Մաուրի* կոչել են Հյուսիսարևմտյան Աֆրիկայի արաբներին և բերբերներին։ 16-րդ դարում գիտնական Լեո Աֆրիկանուսը (1494–1554) բնորոշել է մավրերին (*Մաուրի*), որպես նախկին Հռոմեական կայսրության Աֆրիկա պրովինցիայի բնիկ բերբերներ։ Նա մավրերին դասեց հինգ հինական ազգերի դասին եգիպտացիների, աբբասյանների, արաբների և կաֆրիների հետ միասին։

Տերմինը նաև օգտագործվում է արմատական միավորումների կողմից մուգ մաշկով կամ սևամորթներին անվանելու համար, այն օգտագործվել է Անգլիայում տասնչորսերորդ դարից։

## Ծանոթագրություններ

Կատեգորիա:Արաբներ
Կատեգորիա:Մավրեր
Ստի ծառը

**Ստի ծառը** ( )՝  բրիտանուհի մանկական գրող Ֆրենսիս Հարդինգի 7-րդ վեպը, որը լույս է տեսել 2015 թվականին  Macmillan Publishers հրատարակչությունում։
## Սյուժե
Վեպի գործողությունները տեղի են ունենում  վիկտորիանական Անգլիայում։ Գլխավոր հերոսուհին հոգևորականի տասնչորսամյա դուստր Ֆեյթ Սանդելին է։ Ֆեյթի հայրը մահանում է խորհրդավոր հանգամանքներում, բայց մահից հետո տարօրինակ ծառ է թողնում, որը սնվում է ստով։ Ֆեյթին վիճակված է բացահայտել, թե ինչ է կատարվել իր հոր հետ և  հասկանալ ծառի գաղտնիքը։

## Քննադատություն
The Guardian-ը գովաբանել է «Ստի ծառը» նկարագրված ժամանակաշրջանի համոզիչ պատկերի համար, գիրքը կոչելով հետաքրքրական և պրովոկացիոն։ The Daily Mail-ը գիրքը ընդգրկել է 2015 թվականին կարդալու համար նախատեսված գրքերի շարքին։ The Sunday Times-ը գիրքը անվանել է 2015 թվականի լավագույն մանկական գիրքը։

2015 թվականին վեպը ստացել է Կոստի մրցանակ որպես լավագույն մանկական գիրք և որպես տարվա գիրք, ավելի շուտ այս անվանակարգերում հաղթել է Ֆիլիպ Պուլմանի  «Սաթե աստղադիտակ»վեպը 2001 թվականին։ Մրցանակաբաշխության ժյուրին գիրքը անվանել են հետաքրքիր և հարմար թե երեխաների, թե մեծահասակների համար։

## Ծանոթագրություններ

## Արտաքին հղումներ
* ''Ստի ծառը'' Фрэнсис Хардинг կայքում
* ''Ստի ծառը'' Macmillan հրատարակչությունում 

Կատեգորիա:Գրքեր այբբենական կարգով
Կատեգորիա:2015 գրքեր
Կատեգորիա:Մանկական վեպեր
Կատեգորիա:2015 վեպեր
Կատեգորիա:Մանկական ֆենտեզի վեպեր
Կատեգորիա:Բրիտանական ֆենտեզի վեպեր
Կատեգորիա:Անգլերեն գրքեր
Կատեգորիա:Անգլերեն գրականություն
Տժվժիկ

**Տժվժիկ**, հայկական խոհանոցի ոչխարի կամ տավարի լյարդից ու թոքերից պատրաստվող կերակրատեսակն է։ Հազվադեպ պատրաստվում է նաև փորոտիքից (սիրտ, թոք, երիկամ)։ Բավականին հեշտ ու արագ պատրաստվող կերակուր է։

## Պատրաստման եղանակը
Լյարդի, օգտագործվող մյուս բաղադրիչների վրայից հեռացնել թաղանթը, մթերքները լավ լվանալ։ Կտրատել հավասար կտորների։ Տապակի մեջ ձեթ լցնել և լավ տաքացնել։ Ավելացնել ալրապատ կտորները և տապակել մինչև կիսապատրաստ լինելը։ Ավելացնել կտրատած գլուխ սոխ (այդ տարբերակում նախoրոք սոխը կիսաօղակների կտրտել, բուսայուղով տապակել՝ մինչև թափանցիկ դառնա), մանր կտրատած լոլիկը (կամ տոմատ ըստ ցանկության), աղ, պղպեղ։ Ծածկել թավան կափարիչով և եփել, մինչև պատրաստ լինելը (մոտ 7-8 րոպե)։ Աղը ավելացնել միայն վերջում։ Զարդարել մանրացված մաղադանոսով։

## Ծանոթագրություններ

Կատեգորիա:Հայկական խոհանոց
Կատեգորիա:Մսով ուտեստներ
Վերիլա

**Վերիլա** (), լեռ, որը գտնվում է Բուլղարիայի արևտմյան մասում, Վրիլո-Ռույսկյան լեռնաշղթայում։ Գտնվում է բուլղարական Ռիլա և Վիտոշա լեռների միջև։ Լեռան ամենաբարձր կետը Գոլյամ Դեբելցն է։

Լեռան ստորոտին տեղակայված են բնակավայրեր՝ հյուսիսային մասում՝ Լիցեն և Դոսպեյ, արևմտյան մասում՝ Դրեն և Դելյան, հարավում՝ Տոպոլինցա։ Վիտոշա լեռը Վերիլային սահմանակցում է հյուսիսում, իսկ Ռիլան՝ հարավում։ Վերիլայի հյուսիսարևելյան սահմանակիցը Պլանա լեռն է։ Վերիլան ջրբաժան է հանդիսանում երկու գետերի՝ Ստրումի և Իսկիրի միջև, համապատասխանաբար նաև Սև և Եգեյան ծովերի միջև։

Գարնանը՝ երբ ձյունը հալչում է, Վերիլայի վրա առաջանում են լեռնային արագահոս գետեր։ Նրանից դուրս է հոսում միայն Տոպոլնիցան՝ ճանապարհին հավաքելով մի քանի վտակներ։ Այստեղից էլ գալիս է լեռան անվանումը՝ հանդիսանալով Ռիլայի հականիշը՝ «լեռ, լի ջրերով»։

Լեռան հյուսիսային լանջերը ծածկված են խառը կաղնու և հաճարենու անտառներով։ Լեռը մտնում է ЕС «Натура 2000»-ում հատուկ պահպանվող տարածքների ցանկում։ Լեռան մոտակայքով է անցնում Е4 զբոսաշրջային երթուղայինը՝ միացնելով Վերտոշա, Վերիլա. Ռիլա, Պրին և Սլավյանկա լեռները։

## Ծանոթագրություններ

## Աղբյուրներ
* Мичев, Н и Ц. Михайлов, И. Вапцаров и Св. Кираджиев, Географски речник на България, София 1980 г., стр. 104-105. 

Կատեգորիա:Բուլղարիայի լեռներ
Պիվովարովայի եկամտաբեր տուն (Դոնի Ռոստով)

**Պիվովարովայի եկամտաբեր տուն** (), մշակութային ժառանգության օբյեկտ Ռուսաստանի Դաշնության Դոնի Ռոստով քաղաքում։ Գտնվում է Շահումյան փողոց, տուն 45/28 հասցեում։ Շենքը մշակութային ժառանգության օբյեկտ է Աշխատանքի և պատմության ու մշակույթի հուշարձանների պահպանության մարզային տեսչության 2004 թվականի դեկտեմբերի 29-ի թիվ 191 հրամանի համաձայն։ Թե ում անունով է տունն այսպես կոչվում, հայտնի չէ։

## Պատմություն
Պիվովարովայի եկամտաբեր տունը կառուցվել է XIX դարի վերջում - XX դարի սկզբում բժիշկ Պյոտր Պավլովիչ Չուբուխչիևի կողմից։ Շենքը նրա սեփականությունն էր մինչև 1915 թվականը։ Շենքում, բացի մաշկային և վեներական հիվանդությունների նրա բժշկական աշխատասենյակից, գտնվում էին նաև ատամնաբույժներ Ռևիչի և Ռոզովսկայա-Սուսլիկովայի ատամնաբուժական աշխատասենյակները, ինչպես նաև գործել է երդվյալ հավատարմատար Աբրամով-Տրապեզոնցևի օգնականի գրասենյակը։ Տունը պահպանվել է մինչև XXI դարը։

2013 թվականի փետրվարին հայտնի դարձավ, որ պետության կողմից պահպանվող շենքը մասնակիորեն վերակառուցվել է առանց պաշտոնական թույլտվություն ստանալու։ Տան առաջին հարկը վարձակալությամբ տրվել է սրճարանի։

2013 թվականի ապրիլին տեղեկություն հայտնվեց, որ շենքի հիմքի մոտ կատարվում են կոյուղուն միանալու նորոգման աշխատանքներ` չպահպանելով օրենսդրական բոլոր նորմերը։ Կատարվող աշխատանքների հետևանքով, ըստ բնակիչների, բնակարաններում առաջացել են ճաքեր։ Մշակույթի մարզային նախարարության աշխատակիցն արձանագրել էր պետության կողմից պահպանվող օբյեկտի ամբողջականության խախտում։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Ստեփանոս Ա Ալուզ

**Ստեփանոս Ա Ալուզ** (ծննդյան թվականն անհայտ - մոտ 1185-1190 թվականների ընթացքում), Վասպուրականի Ամյուկ բերդի իշխան, հաջորդել է հորը՝ կյուրապաղատ Աբդլմսեհ Բ Արծրունուն, ապա դարձել Աղթամարի կաթողիկոս, փոխարինելով եղբորը՝ Դավիթ Ա-ին, մոտ 1165 - մոտ 1185-1190 թվականների ընթացքում։ Ստեփանոս Ալուզը Ամյուկի իշխան, կյուրապաղատ Աբդլմսեհ Բ-ի և Ծաղկոտնի և Կոգովիտի իշխան Ալուզի որդու՝ Արևելյան տուկ (դուքս) Գրիգորի դուստր Մարիամի որդին, Աղթամարի կաթողիկոս Դավիթ Ա-ի եղբայրը։ Սերվում էր Արծրունիների իշխանական տոհմի ճյուղերից մեկից, Խեդենեկյանների (միայն պատմագիտության մեջ կիրառվող) իշխանական տոհմից։ Մոր պապի անունով կոչվել է Ալուզ։ Ստեփանոս Ալուզի որդին էր Ամյուկի իշխան Խեդենեկ Բ Արծրունին։

## Աղթամարի կաթողիկոս
Ստեփանոս Ալուզը նախապես եղել է Վասպուրականի Ամյուկ բերդի իշխանը, ապա դարձել եպիսկոպոս։ 1161 թվականին օրինակել է մի ավետարան՝ Աղթամարի Սուրբ Խաչ վանքի Վահան եպիսկոպոսի համար։ 1165 թվականից քիչ առաջ, Դավիթ Ա կաթողիկոսի կենդանության ժամանակ օծվելով կաթողիկոս, նրա մահից հետո հաջորդել է նրան։ Մահացել է 1185ից մինչև 1190 թվականն ընկած ժամանակահատվածում։ Մեսրոպ Մաքսուդյանի «Հավաքարան անվանց կաթողիկոսաց (Աղթամարա)»-ում կա Ստեփաննոս Ա կաթողիկոս «յազատ տանէն», որը հաջորդել է Գրիգոր Ա-ին և նախորդել Գրիգոր Բ-ին։

## Տես նաև
* Աղթամարի կաթողիկոսություն
* Սև Լեռան ժողով
* Կարմիր վանք

## Ծանոթագրություններ

## Աղբյուրներ
* Հայոց անձնանունների բառարան, Հր. Աճառեան։ ԵՊՀ, Երեւան, 1944, Հատոր 2, Ցուցակ 1, Էջ 38-39
* «Պատմություն Արծրունյաց տան», Թովմա Արծրունի, Դ. ժբ. (Ստեփաննոս, Ալուզ)
* «Գավազանագիրք կաթողիկոսաց Աղթամարայ», Ներսես Ակինյան, Վիեննա, 1920, էջ 36-38 (Ալուզ)

## Արտաքին հղումներ
* «Հավաքարան անվանց կաթողիկոսաց (Աղթամարա)», Մաքսուդյանց Մ., Էջմիածին, 1916, էջ 59

Կատեգորիա:Արծրունիներ
Կատեգորիա:Խեդենեկյաններ
Կատեգորիա:Աղթամարի կաթողիկոսներ
Կատեգորիա:12-րդ դարի հայ կաթողիկոսներ
Կամբոջայի ֆուտբոլի ազգային հավաքական

**Կամբոջայի ֆուտբոլի ազգային հավաքականը** ներկայացնում է Կամբոջան ֆուտբոլի միջազգային մրցաշարերում և առանձին հանդիպումներում։ Կառավարվում է Կամբոջայի ֆուտբոլի ֆեդերացիայի կողմից։ 1970 թվականից 1975 թվականը հավաքականը կոչվել է Խմերի Հանրապետության ֆուտբոլի ազգային հավաքական։ Կամբոջայի հավաքականը ոչ մի անգամ չի մասնակցել Աշխարհի առաջնություններին, սակայն 1972 թվականին մասնակցել է Ասիայի գավաթին և գրավել 4-րդ տեղը։

ՖԻՖԱ-ի դասակարգման աղյուսակում զբաղեցնում է 174-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Կամբոջայի ֆուտբոլի ֆեդերացիայի պաշտոնական կայքը 
* Կամբոջայի հավաքականը FIFA.com-ում 
* Կամբոջայի հավաքականը soccerway.com կայքում
Դու իմ ընտանի կենդանին ես (ֆիլմ)

**Դու իմ ընտանի կենդանին ես** (), հարավկորեական ռոմանտիկ կատակերգություն, որը հիմնված է Յայոյ Օգովի «Դու իմ սանն ես» և «Մեզ նման թափառաշրջիկներ» մանգաների վրա։ Պրեմիերան կայացել է  2011 թվականի հոկտեմբերի 11-ին։

## Սյուժե
Ջի Ըն Յի (Կիմ Հա Նըլ)՝  կարիերամոլ է, ով չի ցանկանում հանդիպել առաջին պատահած երիտասարդի հետ, բայց դեմ չէ ընտանի կենդանի ունենալ։ Պարող Կան Ին Հոն (Չան Գըն Սոկ մարզումների ընթացքում գործընկերուհու հետ պատահարի պատճառով այլևս չի ցանկանում զբաղվել այդ գործով և մտադիր է դառնալ մյուզիքլների բեմադրող, բայ արդյունքում հայտնվում է փողոցում առանց տանիքի։ Նրա ընկերը՝ Ջի Ըն Սուն  (Չոի Ջուն Հուն) առաջարկում է գիշերել իր քրոջ Ջի Ըն Յիի մոտ, այնուհետև ապրել նրա հետ, օգնելով տնային գործերում։ Ջի Ըն Յին  գործարք է առաջարկում Կան Ին Հոին՝ նրա տանը ապրելու դիմաց դառնալ նրա ընտանի կենդանին։ Նա ի սկզբանե համոզված էր, որ մերժում կստանա, բայց չսպասելով դեպքերի այդպիսի ընթացքի  Կան Ին Հոն համաձայնվում է տնային սիրելիի դերին և Ջի Ըն Յին հայտնվում է շփոթվածության մեջ։

## Դերերում
* Կիմ Հա Նիլ՝ Ջի Ըն Յի
* Չան Գըն Սոկ՝ Կան Ին Հո 
* Ռյու Տե Ջուն՝ Չա Սուն
* Ջան Յու Մի՝ Լի Էն Ըն
* Չոի Ջուն Հուն՝ Ջի Ըն Սու, Ջի Ըն Յիի եղբայրը
* Կան Հա Նըլ՝ Էն Սու 
* Կան Հե Ին՝ Կիմ Մի Սուն 
* Կո Նա Ըն՝ Կիմ Ջին Ա 
* Լի Ջին Հի՝ Յու Ա Էն

## Ծանոթագրություններ

Կատեգորիա:2010-ականների կորեերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:2011 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական կինոկատակերգություններ
Կատեգորիա:Հարավկորեական ֆիլմեր
Ֆրանսիսկո Գավիդիա

**Ֆրանսիսկո Գավիդիա**  (, ), սալվադորցի բանաստեղծ, դրամատուրգ, լրագրող։ 
Մոդեռնիզմի նախակարապետ։

## Կենսագրություն
մինի|Ֆրանսիսկո Գավիդիայի անվան ազգային թատրոն Սան Սալվադորում
Ֆրանսիսկո Գավիդիան ծնվել է 1863 թվականին Սալվադորի Սան Միգել քաղաքում։ Մանկությունն անցել է Սիուդադ Բառիոսում։ 1880 թվականին ավարտել է միջնակարգ դպրոցը և փոխադրվել մայրաքաղաք, որտեղ ընդունվել է Սալվադորի համալսարանի իրավաբանական ֆակուլտետ։ Մեկ տարի հետո թողել է ուսումը, դարձել անխոնջ ինքնուս։ Ընթերցել է իսպաներեն և ֆրանսերեն լեզվով ավելի քան հազար գիրք։ Հրապուրվել է Վիկտոր Հյուգոյի, Ֆրանսուա Վիյոնի և Ստեֆան Մալարմեի ստեղծագործություններով։

## Ստեղծագործություններ
Գտնվել է այդ ժամանակվա ֆրանսիական պոեզիայի ազդեցության ներքո։ Գրականություն է բերել առաջին համաշխարհային ճանաչում ունեցող լատինաամերիկյան պոետ, մոդեռնիզմի և իսպանալեզու գրականության փայլուն ներկայացուցիչ Ռուբեն Դարիոյին։ Եղել ֆրանսիական պոեզիայի մեծ գիտակ, որի խնամակալության ներքո Ռուբեն Դարիոն առաջին անգամ փորձեց հարմարեցնել ալեքսանդրյան ոտանավորի չափը իսպանական տաղաչափությանը։ Սալվադորյան պոեզիա է ներմուծում ազգային պրոբլեմատիկա, թարմացնում է բանաստեղծական լեզուն։

* Poesía (cuadernillo poético, 1877).
* Versos (poesía, 1884).
* Ursino (teatro, 1887).
* Júpiter (teatro, 1895).
* El encomendero' y otros cuentos (1901)
* Estudio y resumen del Discurso sobre el método de Descartes, (1901).
* Tradiciones (sobre la obra homónima de Ricardo Palma, 1901).
* Conde de San Salvador o el Dios de Las Casas (novela, 1901).
* 1814 (ensayo, 1905).
* Obras (tomo I, 1913).
* Historia moderna de El Salvador (dos tomos, 1917 y 1918).
* Cancionero del Siglo XIX (¿1929-1930?).
* Cuentos y narraciones (1931).
* Héspero (teatro, 1931).
* Discursos, estudios y conferencias (1941).
* La princesa Citalá (teatro, 1946).
* Cuento de marinos (1947).
* Sóteer o Tierra de preseas (1949).

## Մատենագիտություն
* Cañas Dinarte, Carlos (2000). Diccionario Escolar de Autores Salvadoreños. Dirección de Publicaciones e Impresos.

## Ծանոթագրություններ

## Արտաքին հղումներ
* Biografía y Selección de poemas
* Gavidia en palabravirtual.com

Կատեգորիա:19-րդ դարի բանաստեղծներ
Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Իսպանալեզու գրողներ
Կատեգորիա:Սալվադորցի բանաստեղծներ
Կատեգորիա:Սալվադորցի գրողներ
Կատեգորիա:Սալվադորցի լրագրողներ
Լիլիթ Տերյան

**Լիլիթ Տերյան** (), իրանահայ քանդակագործ։

## Կենսագրություն
Լիլիթ Տերյանը ծնվել է 1930 թվականին Թավրիզում։ Դպրոցն ավարտելուց հետո Թեհրանի համալսարանում մեկ տարի գեղանկարչություն է սովորել, այնուհետև մեկնել է Ֆրանսիա, սովորել Փարիզի Բոզար գեղարվեստի բարձրագույն դպրոցում։ Թեհրան վերադառնալով` 1960-1980 թվականներին դասախոսել է Թեհրանի համալսարանի դեկորատիվ արվեստի բաժնում, 1994-2000 թվականներին` Իսլամական Ազատ համալսարանի քանդակագործության և նախագծման բաժնում։

Լիլիթ Տերյանի կերտած Եփրեմ խանի կիսանդրին տեղադրված է Սուրբ Մարիամ եկեղեցու բակում։

## Ցուցահանդեսներ
Լիլիթ Տերյանը մասնակցել է մի շարք խմբակային և անհատական ցուցահանդեսների։ 1994 թվականին մասնակցել է Իսլամական Ազատ համալսարանի դասախոսների ցուցահանդեսին։

## Ծանոթագրություններ

## Արտաքին հղումներ
* Mother of Iranian Sculpture dies at 88

Կատեգորիա:Թեհրանի համալսարանի դասախոսներ
Կատեգորիա:Իրանահայ քանդակագործներ
Վառնայի ակվարիում

**Վառնայի ակվարիում** (), ակվարիում, որը գտնվում է Բուլղարիայի սևծովյան ափին տեղակայված Վառնա քաղաքում։

Ակվարիումում ներկայացված է Սև ծովի բուսական և կենդանական աշխարհը՝ ընդհանուր հաշվով 140 ձկնատեսակներ, հիմնականում՝ քաղցրահամ ջրերում տարածված, միջերկրածովյան ավազանի, ինչպես նաև Համաշխարհային օվկիանոսի էկզոտիկ ձկներ։

## Պատմություն
Ակվարիումը հիմնադրվել է 1906 թվականի հունվարի 6-ին՝ արքայազն Ֆերդինանդ I-ի կողմից։ Ֆերդինանդը նպատակ ուներ ստեղծել ծովային կենդանիների կենսաբանական կայան։ Ակվարիումի հիմնադրմանն աջակցել է գերմանացի կենսաբան Անտոն Դոհենին՝ Նեոպոլի կենդանաբանական այգու հիմնադիրը, ով տրամադրել է լուսանկարներ և մի շարք միջոցներ։

1906 թվականի հունվարի 25-ին Վառնայի քաղաքային խորհուրդը դրամական միջոցներ է հատկացրել ակվարիումի շինարարության համար և այս աշխատանքների իրագործման համար նշանակել նոր հանձնաժողով։ Այդ հանձնաժողովը որոշել է ակվարիումի շենքը կառուցել Սև ծովի ափին։

Ակվարիումը կառուցվել Մյունխենում կրթություն ստացած ճարտարապետ Դաբկո Դաբկովի նախագծմամբ։ Շինության մուտքի ճակատը զարդարված է աղավնիների քանդակներով։ 1911 թվականին շինարարական աշխատանքներն ավարտվել են, սակայն բացման արարողությունը ձգձգվել է Բալկանյան պատերազմների բռնկման պատճառով։ Առաջին համաշխարհային պատերազմը և Նյոյի պայմանագրով կիրառված խիստ պատժամիջոցները թույլ չեն տվել բացել ակվարիումը մինչ 1932 թվականը։ Բացման արարողությունը տեղի է ունեցել 1932 թվականին՝ Բորիս III-ի կառավարման տարիներին։

Ներկայումս ակվարիումը հետազոտական կենտրոն է, որտեղ ուսումնասիրվում է հիդրոկենսաբանություն, հիդրոքիմիա, միկրոկենսաբանություն։ Այստեղ անցկացվում են նաև պլանկտոնի և բենթոսի հետազոտություններ։ Վառնայի ակվարիումին կից գործում է գրադարան, որտեղ պահվում են որոշ հազվագյուտ գրքեր և քարտեզներ։

## Ծանոթագրություններ

Կատեգորիա:1932 հիմնադրված թանգարաններ
Կատեգորիա:Բուլղարիայի կենդանաբանական այգիներ
Հյուսիսային Կորեայի ֆուտբոլի ազգային հավաքական

**Հյուսիսային Կորեայի ֆուտբոլի ազգային հավաքականը** ներկայացնում է Հյուսիսային Կորեան ֆուտբոլի միջազգային մրցաշարերում և առանձին հանդիպումներում։ Կառավարվում է Հյուսիսային Կորեան ֆուտբոլի ասոցիացիայի կողմից։

Հյուսիսային Կորեայի հավաքականը 2 անգամ մասնակցել է Աշխարհի առաջնություններին՝ 1966 և 2010 թվականներին։ 1966 թվականի Աշխարհի առաջնությանը Հյուսիսային Կորեան զարմացրեց բոլորին՝ հասնելով քառորդ եզրափակիչ, իսկ 2010 թվականին հավաքականը դուրս մնաց խմբային փուլից՝ պարտվելով բոլոր խաղերը։ Նաև նրանք 4 անգամ մասնակցել են Ասիայի գավաթներին, և այստեղ գրանցած նրանց լավագույն արդյունքը եղել է 4-րդ տեղը 1980 թվականին։

ՖԻՖԱ-ի դասակարգման աղյուսակում զբաղեցնում է 114-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Հյուսիսային Կորեայի հավաքականը FIFA.com-ում 
* Հյուսիսային Կորեայի հավաքականը soccerway.com կայքում
Ստեփանոս Աբդլմսեհի Արծրունի

**Ստեփանոս Արծրունի**, (ծննդյան և մահվան թվականներն անհայտ, 11-րդ դար), վարդապետ, Վասպուրականի Ամյուկ բերդի իշխան Աբդլմսեհ Ա Արծրունու որդին։ Ստեփանոս վարդապետի եղբայրներն են՝ Ամյուկի իշխան Թոռնիկ Բ-ն և Դավիթ ու Գրիգոր կրոնավորները։

## Աղբյուրներ
* «Պատմություն Արծրունյաց տան», Թովմա Արծրունի, Դ. ժբ.

Կատեգորիա:Արծրունիներ
Կատեգորիա:Խեդենեկյաններ
Կատեգորիա:Միջնադարյան հայ հոգևորականներ
Կատեգորիա:Հայ առաքելական վարդապետներ
Ֆիլիպինների ֆուտբոլի ազգային հավաքական

**Ֆիլիպինների ֆուտբոլի ազգային հավաքականը** ներկայացնում է Ֆիլիպինները ֆուտբոլի միջազգային մրցաշարերում և առանձին հանդիպումներում։ Կառավարվում է Ֆիլիպինների ֆուտբոլի ֆեդերացիայի կողմից։

Ֆիլիպինների հավաքականը Ասիայի ամենահին հավաքականներից է, սակայն ոչ մի անգամ չի մասնակցել Աշխարհի առաջնությունների կամ Ասիայի գավաթների։

ՖԻՖԱ-ի դասակարգման աղյուսակում զբաղեցնում է 126-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Ֆիլիպինների ֆուտբոլի ֆեդերացիայի պաշտոնական կայքը
* Ֆիլիպինների հավաքականը FIFA.com-ում 
* Ֆիլիպինների հավաքականը soccerway.com կայքում
Եմենի ֆուտբոլի ազգային հավաքական

**Եմենի ֆուտբոլի ազգային հավաքականը** ներկայացնում է Եմենը ֆուտբոլի միջազգային մրցաշարերում և առանձին հանդիպումներում։ Կառավարվում է Եմենի ֆուտբոլի ասոցիացիայի կողմից։ Մինչև 1990 թվականը Եմենը բաժանված է եղել 2 մասի՝ Հարավային Եմեն ու Հյուսիսային Եմեն և ունեցել է 2 համապատասխանաբար 2 հավաքական՝ Հարավային Եմենի ազգային հավաքականը և Հյուսիսային Եմենի ազգային հավաքականը։

Եմենը ոչ մի անգամ չի մասնակցել Աշխարհի առաջնություններին և Ասիայի գավաթներին։

ՖԻՖԱ-ի դասակարգման աղյուսակում զբաղեցնում է 124-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Եմենի ֆուտբոլի ասոցիացիայի պաշտոնական կայքը 
* Եմենի հավաքականը FIFA.com-ում 
* Եմենի հավաքականը soccerway.com կայքում
Օմանի ֆուտբոլի ազգային հավաքական

**Օմանի ֆուտբոլի ազգային հավաքականը** ներկայացնում է Օմանը ֆուտբոլի միջազգային մրցաշարերում և առանձին հանդիպումներում։ Կառավարվում է Օմանի ֆուտբոլի ասոցիացիայի կողմից։ Օմանի հավաքականը 3 անգամ մասնակցել է Ասիայի գավաթի խաղարկությանը, սակայն ոչ մի անգամ խմբային փուլը չի անցել։

ՖԻՖԱ-ի դասակարգման աղյուսակում զբաղեցնում է 118-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Օմանի ֆուտբոլի ասոցիացիայի պաշտոնական կայքը 
* Օմանի հավաքականը FIFA.com-ում 
* Օմանի հավաքականը soccerway.com կայքում
Քուիքսթեփ

**Քուիքսթեփ** (, «արագ քայլ»)՝ զուգապար,  ֆոքստրոտի արագ տարբերակներից է, որը կատարողից պահանջում է  թեթևություն  և շարժունակություն։ Երաժշտական չափը - 4/4:

## Առաջացման պատմություն
Պարի առաջացման գործոն է հանդիսացել այն փաստը, որ երաժիշտները շատ հաճախ ֆոքստրոտը շատ արագ էին նվագում` պատճառելով պարողների դժգոհությունը։ Արդյունքում ֆոքստրոտի տեմպը որոշվել է 29-30 տակտ մեկ րոպեում, իսկ ավելի արագ տեմպերով` 48-52 տակտ մեկ րոպեում, նշանակվել է քուիքսթեփը։ Որպեսզի  նախօրոք զգուշացնեն ֆոքստրոտի «իրական» երկրպագուներին պարի տեմպի մասին, արագ ֆոքստրոտը հայտարարվել է պարային երեկոների ծրագրում որպես *quick-time-foxtrot* կամ *quick-time-steps*, որն այնուհետև կրճատվել է մինչև  *quickstep*:

## Սպորտային պարահանդեսային պար
Պարը ստանդարտացվել է 1927 թվականին։  Ինչպես ֆոքստրոտը, քուիքստեփը ընդգրկված է բալետային պարերի Եվրոպական մրցույթի ծրագրում։ Տարատեսակության համար պարը ընդունված է  համարել ստանդարտ պարերի «փոքր քերականություն»։ Կատարողներից  պահանջվում է թեթև, օդային և միևնույն ժամանակ սրընթաց շարժումներ։

Մրցումների ընթացքում քուիքսթեփը տևում է 1,5-2 րոպե 200 զարկ մեկ րոպեում։ ։

## Ծանոթագրություններ

## Արտաքին հղումներ
* Հոդվածը Sportdance.ru կայքում .

Կատեգորիա:1923 հիմնադրումներ
Կատեգորիա:Պարեր
Սպիտակ գերի (ֆիլմ)

**Սպիտակ գերի** ( երբեմն հանդիպում է **Անտարկտիկա** տարբերակը)՝ 2005 թվականի ֆիլմ է, Անտարկտիդայում շների գոյատևման մասին։

## Սյուժե
Ֆիլմի գործողությունները տեղի են ունենում Անտարկտիկայում 1993 թվականին։ Անտարկտիկայի կայանի աշխատակից Ջերի Շեպարդը և համալսարանի պրոֆեսոր Դևիսը Մաքլարեն շների լծվածքով մեկնում են երկնաքարի որոնման։ Հետդարձի ճանապարհին պրոֆեսորը կոտրում է ոտքը, իսկ Ջերիին  օգնություն էր անհրաժեշտ ցրտահարությունից։ Ուժեղ փոթորկի պատճառով կայանի կազմը տարհանել են, իսկ հյուսիսային 8 լծկան շներ մնացել էին։

Սկզբում ենթադրվում էր վերադառնալ մի քանի օրից, բայց տևական փոթորիկը,  ձմռան գալուստը, թույլ չեն տվել։ Շները ստիպված էին գոյատևել անտարկտիկայի ձմռանը մոտ վեց ամիս։ Ի վերջո 8 շներից կենդանի է մնացել վեցը։ Ջեքը չկարողանալով ազատվել շղթայից սառել է, Դյուին ընկել է ժայռից։ Երրորդ՝  Մայան վիրավորվել է ծովային ընձառյուծի կողմից, բայց դա տեղի է ունեցել մինչ Ջերիի վերադարձը ուստի շունը փրկվել էր։

## Ֆիլմի ստեղծում
**Նկարահանումներ**

Նկարահանումներին մասնակցել են 30-ից ավելի շներ։ Մաքս, Մայա, Ջեք  և Բաք արդեն նկարահանվել են շների մասին մեկ այլ ֆիլմում։

Շների գլխավոր մարզիչը Մայք Ալեքսանդերն էր (Mike Alexander):

Ֆիլմը ստացել է ASCAP մրցանակ ֆիլմի լավագույն երաժշտության համար։ 2006 թվականին ֆիլմն առաջադրվել է Satellite մրցանակի «Լավագույն DVD հրապարակում երիտասարդների համար» կատեգորիայում։

Հեռուստահարցազրույցում Փոլ Ուոքերը պատմել է, որ նկարահանումների ժամանակ բոլոր շուն-ֆիլմի հերոսներից նա ամենից շատ հավանել է Շորին։

## Դերերում

## Ծանոթագրություններ

## Արտաքին հղումներ
* ֆիլմի պաշտոնական կայքէջ 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2005 ֆիլմեր
Կատեգորիա:2006 դրամա ֆիլմեր
Կատեգորիա:2006 ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:Spyglass Entertainment ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան ռիմեյք ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Դիսնեյյան ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր ընկերության մասին
Կատեգորիա:Ֆիլմեր կենդանիների մասին
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում 1993 թվականին
Touch (երգ, Little Mix)

**Touch,** բրիտանական Little Mix խմբի երգերից, նրա Glory Days ալբոմի երկրորդ սինգլը։ «Touch»-ը Մեծ Բրիտանիայի և Իռլանդիայի լավագույն 10 հորիզոնականներում էր։ Երգի ռեմիքս տարբերակը լայն ճանաչում գտավ, որը կատարում էր ամերիկացի ռեփեր Քիդ Ինկը, այս տարբերակը հրապարակվել է 2017 թվականի փետրվարի 28-ին։

## Նախադրյալներ
Պատկանելով Glory Days ալբոմին «Touch»-ը որպես չորրորդ եզակի գովազդային սինգլ հրապարակվել է 2016 թվականի նոյեմբերի 15-ին։ 2016 թվականի դեկտեմբերի 5-ին Little Mix-ը հայտարարում է, որ երգը  կդառնա ալբոմի երկրորդ սինգլը։ 2017 թվականի փետրվարի 28-ին հրապարակված երգի ռեմիքս տարբերակը Քիդ Ինկի կատարմամբ ավելի մեծ ճանաչում բերեց երգին։

## Կազմ և քննադատական ընդունելություն
«Touch»-ը դանս-փոփ  և արևդարձային-տաներգ է։ Լևիս Քորները Digital Spy-ից պոզիտիվ արձագանք է տալիս երգի համար նկարագրելով այն այսպես. «Ավելի քան պատրաստ եմ պարահրապարակում պարել պարուհիների հետ, ուժգին հարվածներով երգչախմբին, լսելիս  սարսուռ է անցնում քո մարմնով» :

## Չարթային կատարումներ
Մինչև երկրորդ սինգլ հայտարարելը երգը դեբյուտ է ունեցել քսաներկու համարի ներքո Մեծ Բրիտանական սինգլների չարթում 2016 թվականին նոյեմբերի 25-ին։ Երգը իր դիրքը փոխել է չարթում 2016 թվականի դեկտեմբերի 16-ին, երբ այն երգել են X Factor-ի  ֆինալի ժամանակ։ Հաջորդ  շաբաթվա ընթացքում երգը սկսեց զբաղեցնել տասնիններորդ տեղը, որտեղ այն մնացել  է ընդամենը 3 շաբաթ։ 2017 թվականի հունվարի 13-ին երգն արդեն առաջին հորիզոնականում էր 5 թվի  ներքո։

Իռլանդիայում երգը լավագույն տասնյակի իններորդ հորիզոնականում էր 2017 թվականի հունվարի 6-ին, իսկ հաջորդ շաբաթ երգն արդեն զբաղեցնում էր 5-րդ հորզոնականը։ Շոտլանդիայում երգը երրորդ հորիզոնականում էր2016 թվականի դեկտեմբերի 23-ին։

## Երգի տեսահոլովակ
Երգի տեսահոլովակը հրապարակվել էր 2017 թվականի հունվարի 19-ին Little Mix-ի  YouTube-յան պաշտոնական էջում։
### Կարծիքներ
Զոե Բրիգսը OK! ամսագրից այսպես են մեկնաբանում. «Ուղարկելով սոցիալ մեդիա՝ մենք տեսանք, թե ինչպես են ուրախացել  Little Mix-ի երկրպագուները տեսնելով թե ինչերի են հասնում X Factor-ի հաղթողները։ Սակայն այն բանից հետո պիտակավորվել է որպես իրենց ամենասեքսուալ երաժշտական տեսահոլովակներից մեկը, Փերրի Էդվարդսը շարունակում է առաջացնել հասկացություններ իր նորաձևության ընտրության վերաբերյալ»։ Glamour ամսագիրը տեսահոլովակը մեկնաբանում է այսպես «Փերրին, Ջեսսին, Լի Էնն և Ջեյդը կարող են տեսնել ավելի լավ պարային շարժումներ, քանի որ նրանք միացել են այնպես լավ բանակային պարողների, որը շատ լավ է։ Դե աղջիկնե՞ր»։

## Կենդանի կատարումներ
Երգը կատարվել էր առաջին անգամ Բրիտանական X Factor-ի 5-րդ տարեդարձին 2016 թվականի դեկտեմբերի 11-ին Չարլի Պուտի հովանավորությամբ։ Խումբը երգը կատարվում էր ինտրոյով ակուստիկ տարբերակով նախքան անցումը բուն տարբերակին երգչախմբով։ Little Mix-ը Touch երգը կատարեց Այսօր շոուին ԱՄՆ-ում 2017 թվականի փետրվարի 28-ին և The Late Late with Sames Corden-ի ժամանակ 2017 թվականի մարտի 28-ին։ Խումբը երգը կատարել է 2017 Kids Choice Awards-ի ժամանակ Shout Out to My Ex երգի հետ մեկտեղ 2017 թվականի մարտի 11-ին։ Little Mix-ը այս երգը մրցակցում է Արիաննա Գրանդեի Dangerous Woman Tour-ի հետ։

## Հիթ-շքերթեր և հավաստագրեր

## Ծանոթագրություններ

Կատեգորիա:2016 սինգլներ
Սիրիայի ֆուտբոլի ազգային հավաքական

**Սիրիայի ֆուտբոլի ազգային հավաքականը** ներկայացնում է Սիրիան ֆուտբոլի միջազգային մրցաշարերում և առանձին հանդիպումներում։ Կառավարվում է Սիրիայի արաբական ֆուտբոլի ֆեդերացիայի կողմից։

Սիրիայի հավաքականը ոչ մի անգամ չի մասնակցել աշխարհի առաջնություններին, բայց 5 անգամ մասնակցել է Ասիայի գավաթի խաղարկությանը, սակայն ոչ մի անգամ խմբային փուլը չի անցել։

ՖԻՖԱ-ի դասակարգման աղյուսակում զբաղեցնում է 77-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններշ

## Արտաքին հղումներ
* Սիրիայի արաբական ֆուտբոլի ֆեդերացիայի պաշտոնական կայքը
* Սիրիայի հավաքականը FIFA.com-ում 
* Սիրիայի հավաքականը soccerway.com կայքում
Էդուարդ Ֆրանկլենդ

**Էդվարդ Ֆրանքլենդ** (, ), անգլիացի քիմիկոս-օրգանիկ։ Լոնդոնի թագավորական ընկերության (1853), Փարիզի ԳԱ (1895) անդամ, Պետերբուրգի ԳԱ արտասահմանյան թղթակից անդամ (1876)։

Աշխատանքները հիմնականում վերաբերում են օրգանական սինթեզին։ Հայտնագործել է հագեցած ածխաջրածիններ ստանալու եղանակ։ Սկզբնավորել է արժեքականության տեսությունը, բացահայտել N, P, Ag և Sb տարրերի եռա և հինգարժեքականությունները։

## Ծանոթագրություններ

Կատեգորիա:Անգլիացի քիմիկոսներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Փարիզի ԳԱ անդամներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Բրիտանացի քիմիկոսներ
Կատեգորիա:Մարբուրգի համալսարանի շրջանավարտներ
Կատեգորիա:Բավարիայի գիտությունների ակադեմիայի անդամներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ռուսաստանի ԳԱ թղթակից անդամներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Բաղնիքի շքանշանի ասպետներ
Մալդիվների ֆուտբոլի ազգային հավաքական

**Մալդիվների ֆուտբոլի ազգային հավաքականը** ներկայացնում է Մալդիվները ֆուտբոլի միջազգային մրցաշարերում և առանձին հանդիպումներում։ Կառավարվում է Մալդիվների ֆուտբոլի ասոցիացիայի կողմից։

Մալդիվների հավաքականը ոչ մի անգամ չի մասնակցել աշխարհի առաջնություններին կամ Ասիայի գավաթներին։ Հավաքականի գլխավոր նվաճումը եղել է հաղթանակը 2008 թվականի Հարավային Ասիայի ֆուտբոլի առաջնությունում։

ՖԻՖԱ-ի դասակարգման աղյուսակում զբաղեցնում է 156-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ
* Մալդիվների ֆուտբոլի ասոցիացիայի պաշտոնական կայքը 
* Մալդիվների հավաքականը FIFA.com-ում 
* Մալդիվների հավաքականը soccerway.com կայքում
Էժեն Բոշու

**Էժեն Բոշու** (, ), ֆրանսիական ծագմամբ բելգիացի նկարիչ և բանաստեղծ։

## Կենսագրություն
Ծնվել է Villeroy & Boch ֆաբրիկայի սեփականատերերի ընտանիքում։ 1879 թվականից սկսել է գեղանկար սովորել Լեոն Բոննի գեղարվեստական ստուդիայում։ 1882 թվականից, ստուդիայի փակվելուց հետո, դիմել է Ֆեռնան Կորմոնի դպրոց` Անրի Թուլուզ-Լոտրեկի, Լուի Անկետենի և այլ արվեստագետների հետ։ Կորմոնի մոտ Բոշուն ծանոթացել և ընկերացել է ավստրալիացի նկարիչ Ջոն Փիթեր Ռասսելլի հետ։  
1888 թվականի ապրիլին Էժեն Բոշը հրավեր է ստացել Ջոջ Մաք-Նայթի կողմից` այցելել Ֆոնվյեե։ Մաք-Նայթի մոտ Բոշուն ծանոթացել է Վինսենթ վան Գոգի հետ, ծանոթությունը վեր է ածվել ամուր ընկերության։ Բոշուի մեկ այլ մտերիմ ընկերն էր Էմիլ Բեռնարը։ 1891 թվականին, վան Գոգի մահից հետո, Բոշուն նկարչի եղբոր կնոջից նվեր է ստացել իր դիմանկարը, որը նկարվել է 1888 թվականին (1944 թվականից այն պահվում է Լուվրում)։ Դրանից բացի, Բոշուին էին պատկանում վան Գոգի ևս երկու նկար։ 1892 թվականից Էժեն Բոշուն ապրել է Փարիզի մոտ գտնվող Մոնթիոն փոքրիկ քաղաքում։ 
Էժեն Բոշուն համարվում է բելգիական Համույթ XX (Les XX) նկարիչների խմբի հիմնադիրներից մեկը։ Խմբի մեջ էին մտնում նաև իր քույր Աննան, Ֆեռնան Կնոպֆը, Թեո վան Ռեյսսելբերգեն և Ջեյմս Էնսորը։

## Հղումներ
* Berko, Patrick & Viviane (1981), "Dictionary of Belgian painters born between 1750 & 1875", Knokke 1981, p.&nbsp;51.
* 
*  (Catalog of an exhibition held at the Moderne Galerie, Saarland Museum, Saarbrücken, May 6-June 6, 1971)

## Ծանոթագրություններ

Կատեգորիա:19-րդ դարի բանաստեղծներ
Կատեգորիա:20-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Բելգիացի բանաստեղծներ
Կատեգորիա:Բելգիացի նկարիչներ
Կատեգորիա:Իմպրեսիոնիստ գեղանկարիչներ
Կատեգորիա:Նկարիչներ այբբենական կարգով
Կատեգորիա:Ֆրանսիացի նկարիչներ
Օլիվեր Բոլդուին

**Օլիվեր Բոլդուին** (, ), բրիտանացի քաղաքական գործիչ, Մեծ Բրիտանիայի լեյբորիստական կուսակցության անդամ, լրագրող, Մեծ Բրիտանիայի եռակի վարչապետ Սթենլի Բոլդուինի որդին։ Առաջին համաշխարհային պատերազմի մասնակից։ Հայաստանի Առաջին Հանրապետության բանակի սպա։ 1929-1947 թվականներին եղել է Բրիտանական պառլամենտի անդամ։ 1948-ից մինչև 1950 թվականը եղել է Հողմակողմ կղզիների նահանգապետը։

## Կենսագրություն
[մինի|Օլիվեր Ռիդսեյլի (Բոլդուին) տապանաքարը Արևմտյան [Հնդկաստանի Անտիգուայի կղզու բլրին:]]
Օլիվեր Բոլդուինը ծնվել է Ասթլեյ Հոլում (Վուստերշիր) բիզնեսմեն Սթենլի Բոլդուինի և Լյուսի Ռիդսլեյլի ընտանիքում։ Ավագ Բոլդուինը 1908 թվականին Մեծ Բրիտանիայի պահպանողական կուսակցության կողմից պատգամավոր է ընտրվոել, և 15 տարի անց դարձել է Մեծ Բրիտանիայի վարչապետ։ նա որդուն ուղարկել է ուսման Իթըն քոլեջ, որի քաղքենական բարքերին երիտասարդ Օլիվերը չի համակերպվել։ Նա հեռացել է դպրոցից, զինվորագրվել Իռլանդական գվարդիային և 1917 թվականի հունիսից մասնակցել Առաջին համաշխարհային պատերազմին։ Մինչև 1918 թվականի հունիս մարտական գործողությունների չի մասնակցել, բայց հետո Ֆրանսիայում աչքի է ընկել քաջությամբ։ Ռազմական ծառայությունը ամրապնդել է նրա իդեալիստական և սոցիալիստական հայացքները.։ 1920 թվականին Կահիրեում հանդիպել է Հայաստանի Հանրապետության երկրորդ վարչապետ Ալեքսանդր Խատիսյանին։  Նրա համաձայնությամբ 1920-1921 թվականներին կամավոր ծառայել Հայաստանի առաջին Հանրապետության բանակում որպես սպա։

## Երկեր
**Konyetz*: novel published under the pen name Martin Hussingtree, 1924
**Six Prisons and Two Revolutions*: memoirs, 1924
**Socialism and the Bible* (English translation of *Les Principes du catholicisme social en face de l'Ecriture sainte* by Jean-Samuel Ouvret), 1928
**Conservatism and Wealth: A Radical Indictment* (with Roger Chance), 1929
**The Questing Beast: An Autobiography*, 1932
**Unborn Son*: political commentary, 1933
**The Coming of Aïssa: being the life of Aïssa ben Yusuf of El Naseerta, otherwise known as Jesus of Nazareth*, 1935
**Oasis*: political and social comment, 1936

## Ծանոթագրություններ

## Արտաքին հղումներ
* Lyttleton, George; Rupert Hart-Davis (1981). Lyttelton/Hart-Davis Letters, Volume 3. London: John Murray. ISBN 978-0-7195-3770-7.

Կատեգորիա:Երկրորդ համաշխարհային պատերազմի մասնակիցներ
Կատեգորիա:Մեծ Բրիտանիայի քաղաքական գործիչներ
Կատեգորիա:Բրիտանացի գրողներ
Արգամ Աբրահամյան

**Արգամ Հովիկի Աբրահամյան** (մայիսի 25, 1986, Մխչյան, Արարատի մարզ, Հայաստան), հայ իրավաբան, Արտաշատի նախկին քաղաքապետ (2015-2017), ՀՀ ԱԺ 6-րդ գումարման պատգամավոր (Անկուսակցական, «Ծառուկյան» դաշինք)։

ՀՀ 13-րդ վարչապետ Հովիկ Աբրահամյանի որդին է։

## Կենսագրություն
Ծնվել է 1986 թվականի մայիսի 25-ին Արարատի մարզի Մխչյան գյուղում։ 2008-2010 թվականներին ծառայել է ՀՀ զինված ուժերում։

### Կրթություն
* 2006 թվականին ավարտել է ԵՊՀ իրավագիտության ֆակուլտետի բակալավրիատը։
* 2008 թվականին ավարտել է ԵՊՀ իրավագիտության ֆակուլտետի մագիստրատուրան։

### Աշխատանքային գործունեություն
2015-2017 թվականներին եղել է Արտաշատի քաղաքապետ։
2017 թվականի ապրիլի 2-ին Հայաստանի Հանրապետության խորհրդարանական ընտրությունների արդյունքում ընտրվել է Հայաստանի Հանրապետության Ազգային Ժողովի 6-րդ գումարման պատգամավոր՝ «Ծառուկյան» կուսակցությունների դաշինքի թիվ 5 ընտրատարածքի տարածքային ընտրական ցուցակով։ Եղել է ՀՀ ԱԺ 6-րդ գումարման Պաշտպանության և անվտանգության հարցերի մշտական հանձնաժողովի անդամ (24.05.2017 - 31.05.2017), ապա՝ Տնտեսական հարցերի մշտական հանձնաժողովի անդամ՝ հանձնաժողովի նախագահի տեղակալի պաշտոնում (31.05.2017-ից)։

## Պարգևներ
Պարգևատրվել է «Սուրբ Ներսես Շնորհալի» մեդալով (2015 թվական, Մայր աթոռ Ս. Էջմիածին)։

## Ընտանիք
Ամուսնացած է, ունի 2 զավակ։

## Ծանոթագրություններ

Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Արտաշատի քաղաքապետներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ իրավաբաններ
Կատեգորիա:Հայ քաղաքական գործիչներ
Փոքրիկ Էյնշտեյն գիտության թանգարան

**Փոքրիկ Էյնշտեյն գիտության թանգարան**, գիտության ինտերակտիվ թանգարան Երևանում, որտեղ ներկայացված է էլեկտրականության, մագնիսականության, օպտիկայի, ֆիզիկայի, մեխանիկայի և բնագիտական այլ ոլորտներին առնչվող շուրջ 25 ցուցանմուշ։https://museumofillusions.am/about-us/

## Պատմություն
Թանգարանը բացվել է 2016 թվականին։ Նախքան բացվելը համահիմնադիրների խումբը կազմակերպել է ինտերակտիվ շոու ծրագրեր, հիմնել է գիտական կենտրոններ, որտեղ երեխաները խաղերի և գիտափորձերի միջոցով կարողացել են ծանոթանալ տարատեսակ գիտական փաստերին, թողարկել են հայալեզու գիտական հավաքածուներ։ Թանգարանը նախատեսված է 7 տարեկանից բարձր երեխաների և մեծահասակների համար։

## Ցուցանմուշներ
Թանգարանում ներկայացված են մոտ 25 ցուցանմուշներ՝ էլեկտրականության, մագնետիզմի, օպտիկայի, մեխանիկայի, ֆիզիկայի և այլ բնագավառներից։ Ցուցանմուշները բերվել են Ռուսաստանից և Չինաստանից։ Թանգարանում ներկայացված բոլոր նմուշներն ունեն պրակտիկ կիրառություն և՛ առօրյա կյանքում, և՛ գիտության մեջ, ցուցանմուշները նախատեսված են, որպեսզի երեխաները, տարատեսակ ֆիզիկական երևույթներին ծանոթանալիս, դրանց ձեռք տան։ «Արքիմեդի լծակի» միջոցով թանգարանում կարելի է բարձրացնել 32 կիլոգրամանոց գունդը։


Musée Little Einstein, Erevan, Arménie - extérieur.JPG
Musée Little Einstein, Erevan, Arménie - 4.JPG
Musée Little Einstein, Erevan, Arménie - 5.JPG
Musée Little Einstein, Erevan, Arménie - 6.JPG
Musée Little Einstein, Erevan, Arménie - 8.JPG


## Աշխատանքային ժամեր
* Երկուշաբի-ուրբաթ՝ 13:00-20:00
* Շաբաթ, կիրակի՝  12:00-21:00

## Ծանոթագրություններ

## Արտաքին հղումներ
* «Փոքրիկ Էյնշտեյն»․ թանգարանը՝ գիտափորձերի համար

Կատեգորիա:2016 հիմնադրումներ Հայաստանում
Կատեգորիա:2016 հիմնադրված թանգարաններ
Կատեգորիա:Երևանի թանգարաններ
Բրազիլական Անտարկտիկա

thumb|Բրազիլական Անտարկտիկան նշված է կանաչ գույնով
**Բրազիլական Անտարկտիկա** (), Անտարկտիկա աշխարհամասի հատված, որը գտնվում է հարավային լայնության 60°-ից մինչև հարավային բևեռ և արևմտյան երկայնության 28 և 53 աստիճանների միջև։

1958 թվականի ապրիլին Բրազիլիայի արտաքին գործերի նախարարությունը մտադիր էր հայտնելու՝ Անտարկտիկայում իր տարածքային պահանջների մասին։ Այդ տարածքները գտնվում էին արևմտյան երկայնության 34°40′ և արևմտյան երկայնության 53°20′ աստիճանների միջև։ Սակայն պահանջները մնացին միայն թղթի վրա։

Բրազիլիան ստորագրել է Անտարկտիկայի համաձայնագիրը 1975 թվականի մայիսի 16-ին՝ պայմանավորվածություններ ձեռք բերելով պահանջների իրավական հիմքերի վերաբերյալ։ 1986 թվականին Բրազիլական Անտարկտիկան հայտարարվեց «Բրազիլիայի շահերի գոտի», սակայն տարածքային որևիցե պահանջ չներկայացվեց։ Բրազիլական Անտարկտիկան սահմանակից է Արգենտինական Անտարկտիկային և Բրիտանական անտարկտիկական տարածքին։

Բրազիլիան տարեցտարի ամրապնդում է իր ներկայությունը Անտարկտիկայում։ 1984 թվականից գործում է «Կոմանդենտե Ֆերրաս» բևեռակայանը, որը, սակայն, գտնվում է Բրազիլական Անտարկտիկայի սահմաններից դուրս։ Բևեռակայանը գործում է ողջ տարին։ Առաջին նախագահը, ով 2008 թվականին այցելել է Անտարկտիկա, եղել է Բրազիլիայի նախագահ Լուիս Ինասիու Լուլա դա Սիլվան։ Չնայած, ավելի շուտ, 2005 թվականի փետրվարին, Մոդ թագուհու երկիր էր այցելել Նորվեգիայի թագուհի Սոնյան։ Վերջինս, պաշտոնապես, չի համարվում երկրի առաջնորդ։ Նախագահի այցից մեկ ամիս առաջ բազա են այցելել բրազիլացի 13 պատգամավորներ։ 2012 թվականին բևեռակայանը հրդեհվել է, որի արդյունքում երկու մարդ անհետ կորել է։ Ներկայումս բևեռակայանի գործունեությունը վերսկսվել է։

## Ծանոթագրություններ

## Արտաքին հղումներ
* Բրազիլական անտարկտիկական կոմիտե
* Բրազիլական անտարկտիկական ծրագիր
ՀՀ ԳԽ 1-ին գումարման պատգամավորների ցանկ

**[[Հայաստանի Գերագույն խորհուրդ|Հայաստանի Հանրապետության Գերագույն Խորհուրդ]], ՀՀ ԳԽ**, նորաստեղծ Հայաստանի Երրորդ Հանրապետության բարձրագույն օրենսդիր մարմին, որը աշխատել է 1990 թ. հուլիսի 20-ից մինչև 1995 թ. մայիսի 15-ը։ 1995 թ. ՀՀ Սահմանադրության ընդունումից ի վեր Հայաստանի բարձրագույն օրենսդիր մարմինը կոչվում է Հայաստանի Հանրապետության Ազգային Ժողով։

ՀՀ ԳԽ ձևավորվել է բացառապես մեծամասնական ընտրակագրով՝ 260 պատգամավոր, որոնցից մեկ տասնյակը՝ Արցախից։ ՀՀ ԳԽ Ընտրությունները կայացել են երկու փուլով՝ 1990 թ. մայիսի 20-ին և հունիսի 3-ին։ Գյուղերում հիմնականում հաղթել էր Կոմունիստական կուսակցությունը, իսկ Երևանում ու այլ խոշոր քաղաքներում՝ ՀՀՇ-ն։ Գերագույն Խորհուրդը իր աշխատանքները սկսեց 1990 թ. հուլիսի 20-ից։

Խորհրդարանում ներկայացված էր երկու քաղաքական ուժ` Կոմունիստական կուսակցությունը և Հայոց համազգային շարժումը՝ ՀՀՇ-ն։ Հետագայում խորհրդարանում կազմավորվեցին խմբակցություններ՝ «Հանրապետություն» (38 պատգամավոր), «Արցախ» (11 պատգամավոր), «Լիբերալ-դեմոկրատներ» (10 պատգամավոր), «Ազգային առաջադիմություն» (10 պատգամավոր), ՀՅԴ (12 պատգամավոր)։

1990 թ. օգոստոսի 4-ին Հայաստանի կոմունիստական կուսակցության առաջնորդ Վլադիմիր Մովսիսյանի հետ պայքարում ՀՀ Գերագույն խորհրդի նախագահ ընտրվեց Լևոն Տեր-Պետրոսյանը։ Օգոստոսի 6-ին նախագահի առաջին տեղակալ ընտրվեց  Բաբկեն Արարքցյանը (ՀՀՇ), իսկ տեղակալ՝ Գագիկ Հարությունյանը (ՀԿԿ)։

ՀՀ ԳԽ իր աշխատանքները ավարտեց 1995 թ. մայիսի 15-ին։ Այդ ընթացքում ընդունվել է 1169 որոշում և 185 օրենք, որոնցից 104-ը` «մայր», իսկ 81-ը` փոփոխություններ և լրացումներ գործող օրենքներում, ինչպես նաև վավերացվել է 148 միջազգային պայմանագիր։

1991 թ. հոկտեմբերի 16-ին Հայաստանի նախագահ ընտրվեց Լևոն Տեր-Պետրոսյանը, իսկ փոխնախագահ` Գագիկ Հարությունյանը։ ՀՀ ԳԽ նախագահ ընտրվեց Բաբկեն Արարքցյանը, առաջին տեղակալ՝ Արա Սահակյանը։

## Պատգամավորների ցանկ
; Քաղաքական խմբակցություններ և պատգամավորական խմբեր.
 

 
 

## Լիազորությունները դադարեցրած պատգամավորներ

## Տես նաև
* ՀՀ Գերագույն Խորհրդի 1-ին գումարման ընտրություններ

## Արտաքին հղումներ
* ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՐԱԳՈՒՅՆ ԽՈՐՀՐԴԻ ԱՌԱՋԻՆ ԳՈՒՄԱՐՄԱՆ ՊԱՏԳԱՄԱՎՈՐՆԵՐ
* http://www.parliament.am/archive/deputies.php?sel=full&lang=rus

## Նշումներ

Կատեգորիա:ՀՀ ԳԽ 1-ին գումարման պատգամավորներ
Կատեգորիա:ՀՀ ԳԽ պատգամավորների ցանկեր
Կլարա Գոնսալես

**Կլարա Գոնսալես** (, ), առաջին պանամացի կինն է, որը 1922 թվականին ստացել է իրավագիտության բակալավրի աստիճան։ Գոնսալեսը ստեղծել է Ազգային ֆեմինիստական կուսակցությունը, պայքարել է կանանց ընտրական իրավունքի համար՝ ստեղծելով դպրոց, որտեղ կանայք ուսանել են քաղաքական պատասխանատվություն։ Նա առաջին լատինաամերիկացի կինն է, որն իրավունքի դոկտորի աստիճան է ստացել։ Ծառայել է Սահմանադիր ժողովում, որն ի վերջո 1946 թվականին կանանց իրավունքներ շնորհեց։ Գոնսալեսն առաջին պանամացի կինն է, որը եղել է անչափահասների դատարանի դատավոր։ Նա աջակցել է անչափահասների մասին օրենսգրքի մշակմանը և հիմնադրել Chapala Junior Renewable Reformatory-ին։

## Կենսագրություն
[մինի|Կլարա Գոնսալեսի (ձախից) և [Դորիս Սթիվենսի լուսանկարը, 1928]]
Կլարա Գոնսալես Կարիլյոն ծնվել է 1898 թվականի սեպտեմբերի 11-ին Պանամայի Չիրիկի նահանգի Ռեմեդիոս քաղաքում, իսպանացի ներգաղթյալների՝ Դեյվիդ Գոնսալեսի և Բասիլիա Կարիլյո Սանչեսի ընտանիքում։ Մանուկ հասակում ընտանիքի հետ ապրել է Կոստա Ռիկայում, որտեղ նրանց աքսորել էին 1900-1904 թվականներին։ 1918 թվականին Escuela Normal-ից ստացել է ուսուցչի որակավորում և 1919 թվականին ընդունվել է Իրավունքի ազգային դպրոց (Escuela Nacional de Derecho): Իրավաբանական դպրոցում ուսանելու տարիներին դասավանդել է Մանուել Խոսե Ուրտադո դպրոցում։ 1922 թվականին Գոնսալեսը դարձել է առաջին կինը, ով ստացել է իրավունքի բակալավրի աստիճան, սակայն նրան արգելել են պրատիկ գործունեությամբ զբաղվել։ Նրա ավարտական թեզիսի թեման է եղել «La Mujer ante el Derecho Panameño» (Կանայք պանամական օրենքում)՝ կանանց իրավական կարգավիճակի առաջին ուսումնասիրություններից մեկը և հիմք դարձավ Սահմանադրության փոփոխության համար։ Նախագահ Բելիսարիո Պորրասի վարչակազմը ստացավ բազմաթիվ դիմումներ Սահմանադրության փոփոխության վերաբերյալ, որը վերջապես կատարվեց 1925 թվականին՝ թույլատրելով Գոնսալեսին պրակտիկ զբաղվելու օրենքով։

## Ծանոթագրություններ

## Արտաքին հղումներ
*Biografía de Clara González - Editora Panamá America

Կատեգորիա:Պանամացի ֆեմինիստներ
Կատեգորիա:Պանամացի իրավաբաններ
Կատեգորիա:Պանամացի դատավորներ
Կատեգորիա:Պանամայի քաղաքական գործիչներ
Կատեգորիա:Նյու Յորքի համալսարանի շրջանավարտներ
Կատեգորիա:Կին դատավորներ
Marvel կինեմատոգրաֆիական տիեզերքի կերպարներ

**Marvel կինեմատոգրաֆիական տիեզերքի կերպարների** ցուցակը ()՝ ներառում է Marvel կոմիքսների հերոսների մեծ քանակությամբ կինո - և հեռուստա-ադապտացիաներ։ ՄԿՏ-ի կերպարներ համարվում են այն կերպարները, որոնք հայտնվել են այս տիեզերքի սերիալներում, լիամետրաժ և կարճամետրաժ ֆիլմերում։

Ֆիլմերի շարքը ներառում է երեք ֆազաներ. «Երկաթե մարդը», «Անհավանական Հալք», «Երկաթե մարդը 2», «Թոր», «Կապիտան Ամերիկա։ Առաջին վրիժառուն» և «Վրիժառուները» - առաջին ֆազան; «Երկաթե մարդը 3», «Թոր։ Մռայլ աշխարհը», «Կապիտան Ամերիկա։ Ձմռան զինվորը», «Գալակտիկայի պահապանները», «Վրիժառուները։ Ալտրոնի դարաշրջանը» և «Մրջյուն-մարդը» - երկրորդ ֆազան; «Կապիտան Ամերիկա։ Քաղաքացիական պատերազմ», «Բժիշկ Սթրենջ», «Գալակտիկայի պահապանները. մաս 2», «Սարդ-մարդ։ Տունդարձ» և «Թոր. Ռագնարյոկը» - երրորդ ֆազան։ Հեռուստասերիալների ցուցադրմամբ զբաղվում են երկու ալիքներ՝ ABC հեռուստաալիքը (««Ա.Պ.Լ.Զ.Ա.-ի » գործակալներ», «Գործակալ Քարտեր», «Գերմարդիկ») ու Netflix ինտերնետ հոսթինգը («Գլուխպոկող», «Ջեսիկա Ջոնս», «Լյուկ Քեյջ», «Երկաթե բռունցք», «Պատժիչ», «Պաշտպաններ»)։ *Marvel One-Shots* կարճամետրաժ ֆիլմերը դուրս են գալիս, որպես լրացում լիամետրաժ ֆիլմերի DVD և Blu-ray-ռելիզների համար։

Ըստ ավանդույթի Ստեն Լին խաղում է կամեո-դեր յուրաքանչյուր ֆիլմում ու սերիալում։

## Առաջին ֆազա

**Աղյուսակի մասին.**
* Մոխրագույն — կերպարը չի հայտնվում։


## Երկրորդ ֆազա

## Երրորդ ֆազա
Курт Рассел

## [[Marvel One-Shots]]

**Աղյուսակի մասին.**
* Կապույտ գույն — տեսարանները, այս կերպարի մասնակցությամբ, փոխառվել են լիամետրաժ ֆիլմից։


## [[American Broadcasting Company|ABC]]-ի սերիալներ

## [[Netflix]]-ի սերիալներ

## [[Freeform]]-ի սերիալներ

## Ծանոթագրություններ

## Արտաքին հղումներ
* ''Երկաթե մարդը'' ֆիլմի ամբողջական դերասանական կազմը IMDb-ում
* ''Անհավանական Հալքк'' ֆիլմի ամբողջական դերասանական կազմը IMDb-ում
* ''Երկաթե մարդը 2'' ֆիլմի ամբողջական դերասանական կազմը IMDb-ում
* ''Թոր'' ֆիլմի ամբողջական դերասանական կազմը IMDb-ում
* ''Կապիտան Ամերիկա։ Առաջին վրիժառուն'' ֆիլմի ամբողջական դերասանական կազմը IMDb-ում
* ''Վրիժառուները'' ֆիլմի ամբողջական դերասանական կազմը IMDb-ում

Կատեգորիա:Marvel կինեմատոգրաֆիական տիեզերքի կերպարներ
Կատեգորիա:Marvel-ի կինեմատոգրաֆիական տիեզերքի կերպարներ
Ստեպան Ակիմովի եկամտաբեր տուն

250px|մինի|աջից|Տան պատին փակցված հուշատախտակը
**Ստեպան Ակիմովի եկամտաբեր տուն** (), մշակութային ժառանգության տարածաշրջանային նշանակության օբյեկտ Դոնի Ռոստով քաղաքում, որը գտնվում է հետևյալ հասցեում` Ուլյանովի փողոց, տուն 14։ Շենքի ճակատին փակցված է տախտակ տան սեփականատիրոջ` Ստեպան Ակիմովի մասին տեղեկություններով։ Քաղաքի բնակիչների շրջանում տարածված էր այն լուրը, թե, իբր, այս տունը կապված էր Պարամոնովների ընտանիքի հետ, սակայն այդ տեղեկությունը չի հաստատվել ոչ մի պաշտոնական աղբյուրում։

## Պատմություն
Ստեպան Ակիմովը սերում էր քաղքենիական ընտանիքից։ Նա ծնվել է 1854 թվականին։ Նրա ազգականներին պատկանել է Կանկրինսկայա փողոցի և Սոբորնի նրբանցքի անկյունում գտնված կալվածքը։ Այն բաժանված է եղել երկու մասի. ըստ օրենքի` դրա մի մասը պատկանել է Լյուբով, Եկատերինա և Իվան Ակիմովներին, իսկ մյուս մասը պատկանել է Ստեպան Ակիմովին, որն այն ժամանակ արդեն ամուսնացած էր Մարիա անունով կնոջ հետ և ուներ Աննա անունով դուստր։ Տունը բերում էր 80 ռուբլի տարեկան եկամուտ։ 1899 թվականին Ստեպան Ակիմովը նկուղով երկհարկանի տուն կառուցելու թույլտվություն է ստացվել։ Այն ժամանակ տնատիրությունը գտնվել է Կանկրինսկայա փողոց, 26 հասցեում։ Տունը տարեկան բերում էր 390 ռուբլի եկամուտ։ 1911 թվականին տունը դարձել է Ակիմովի դստեր` Աննա Ստեպանովնա Ակիմովայի սեփականությունը։ 1920 թվականին տունը մասամբ քանդվել է` նրա վրա ընկած արկի պայթյունից։ Պայթյունի ալիքից կոտրվել են ապակիները, քանդվել է տանիքը, պատերի վրա ճեղքեր են առաջացել։ Դրա պատճառով շենքը շարունակել է փլուզվել։ 1922 թվականի մարտին Վորոնեժի նահանգի բնակիչ Նիկոլայ Կորոլկովը համաձայնել է գնել անշարժ գույքը, որը գնահատվել էր 300 միլիոն ռուբլի։ Տունն ամբողջովին վերականգնել նա չի կարողացել։ Պետականացնելուց հետո նախկին սեփականատերը ձգտում էր շենքը կրկին դարձնել իր սեփականությունը, բայց փաստ, որ դա նրան հաջողվել է, չկա։ Շենքը վերականգնողական աշխատանքների կարիք ունի։

## Նկարագրություն
Տան զարդատախտակներին փորագրված են «ՍԱ» միացագրերը, որոնք սեփականատիրոջ անվան սկզբնատառերն են։ Նրանց տակ Աֆրոդիտեի փոքրիկ պատկերներն են։ Յուրաքանչյուր գլխի հետևում շենքի ճակատային մասում պատկերված են ծովախեցիներ. հենց դրանց շնորհիվ էլ հնարավոր է եղել պարզել, թե շենքի ճակատին դիցաբանական որ կերպարն է պատկերված։ Շենքը դասվում է նախահեղափոխական շրջանի ճարտարապետության հուշարձանների շարքին։

## Պատկերասրահ

ДД С С Акимова (Г В Трофиенко).JPG
Доходный дом С.С Акимова.JPG
ДД С С Акимова.JPG
ДД С С Акимова (Г В Трофиенко ).JPG


## Ծանոթագրություններ

Կատեգորիա:Դոնի Ռոստովի շենքեր և կառույցներ